open-index/open-wikipedia-markdown huggingface dataset:
Anatomía dun asasinato

***Anatomía dun asasinato*** (en ) é un filme estadounidense producido e dirixido por Otto Preminger que se estreou en 1959. O guión é obra de Wendell Mayes e baséase na novela homónima escrita por John D. Voelker baixo o alcume Robert Traver. Voelker baseou a novela nun caso de asasinato de 1952 no que foi avogado da defensa.

Está protagonizado por James Stewart, Lee Remick, Ben Gazzara, Eve Arden, George C. Scott, Arthur O'Connell, Kathryn Grant, Brooks West, Orson Bean e Murray Hamilton. O xuíz foi interpretado por Joseph N. Welch, un avogado real. Foi un dos primeiros filmes de Hollywood en abordar os temas do sexo e a violación en termos gráficos. Inclúe unha das secuencias de Saul Bass de máis sona, a banda sonora de Duke Ellington, que tamén aparece no filme, e foi descrito por un profesor de dereito como "probablemente o máis puro filme xurídico xamais feito".

En 2012, foi escollido para a súa preservación no National Film Registry pola Biblioteca do Congreso dos Estados Unidos de América por ser "cultural, histórica ou esteticamente significativo".

Foi estreado en galego a través da TVG o 11 de decembro de 1993.

## Sinopse 
En Míchigan, o avogado dunha pequena localidade, Paul Biegler, ex-fiscal de distrito que perdeu no seu intento de reelección, pasa a maior parte do seu tempo pescando, tocando o piano e saíndo co seu amigo e colega alcohólico Parnell McCarthy e a súa sardónica secretaria Maida Rutledge.

Un día, Biegler recibe a Laura Manion, esposa do tenente Frederick "Manny" Manion, arrestado polo asasinato de Barney Quill, dono dun bar. Manion non nega o crime, mais afirma que Quill violou a súa esposa. Mesmo con esta motivación, sería difícil conseguir que fose absolto do asasinato, mais Manion di non ter recordo ningún do suceso, o que suxire que pode ter unha defensa por loucura temporal.

## Personaxes 
* James Stewart como Paul Biegler
* Lee Remick como Laura Manion
* Ben Gazzara como Tenente Frederick Manion
* Arthur O'Connell como Parnell McCarthy
* Eve Arden como Maida Rutledge
* Kathryn Grant como Mary Pilant
* George C. Scott como Claude Dancer
* Orson Bean como Dr. Matthew Smith
* Russ Brown como George Lemon
* Murray Hamilton como Alphonse Paquette
* Brooks West como Mitch Lodwick
* Ken Lynch como Sarxento James Durgo
* John Qualen como Sheriff Sulo
* Howard McNear como Dr. Dompierre
* Alexander Campbell como Dr. Gregory Harcourt
* Ned Wever como Dr. Raschid
* Jimmy Conlin como Madigan
* Royal Beal como Sheriff Battisfore
* Joseph Kearns como Mr. Burke
* Don Ross como Duke Miller
* Lloyd Le Vasseur como empregado do xulgado
* James Waters como sarxento

## Notas 
## Véxase tamén 
### Bibliografía 
* 
* 
* 
* 
### Ligazóns externas 
* 
* Ficha en AllMovie 
* Ficha en RottenTomatoes
Pobo kabardino

Os **kabardinos** (en kabardino: Къэбэрдей адыгэхэр; en adigueo: Къэбэртай адыгэхэр; en ), son a meirande tribo das doce tribos circasianas. Xunto coa tribo Besleney, falan un dialecto distintivo do adigueo coñecido como lingua kabardina. Son étnica e lingüisticamente afíns ós adigueos, ós que consideran a familia oriental do seu pobo. A súa poboación céntrase na república de Kabardino-Balkaria da Federación Rusa, onde eran uns 520&nbsp;000 (2002).

Tamén existen minorías en Turquía (principalmente na provincia de Kayseri) e en Xeorxia, Alemaña, Arabia Saudita, Xordania, os Estados Unidos, Ucraína e Uzbekistán. Orixinariamente eran un pobo seminómade. Practican maioritariamente o islam sunnita, pero comunidades minoritarias pertencen á igrexa ortodoxa.

## Notas 
## Véxase tamén 
### Outros artigos 
* Grupos étnicos de Europa
Pobo chuvaxo

Os **chuvaxos** (en ; en ) son un grupo étnico turco nativo dunha área entre o Volga e Siberia. A maioría deles viven na República dos Chuvaxos e as áreas adxacentes, malia que existen comunidades chuvaxas noutras partes da Federación Rusa. O seu nome crese que está relacionado co turco *yavaş* "xentil, amábel, dócil".

## Notas
Vélaro de ouro (homónimos)

O termo **Vélaro de ouro** pode referirse a:
* **Vélaro de ouro**, na mitoloxía grega, un trofeo do que se apropia o heroe Xasón no mito dos Argonautas.
* **Orde do Vélaro de Ouro**, unha orde de cabalaría fundada en 1430 polo duque de Borgoña e conde de Flandres Filipe III de Borgoña, alcumado *o Bo*.
Anatomía dun hospital

***Anatomía dun hospital*** (en ) é un filme estadounidense dirixido por Arthur Hiller que se estreou en 1971. Está protagonizado por George C. Scott como Dr. Herbert Bock.  *Anatomía dun hospital* foi escrito por Paddy Chayefsky, que foi galardoado co Oscar ó mellor guión orixinal na 44ª edición dos premios. Chayefsky tamén narrou o filme e foi un dos seus produtores.

Estreouse en galego a través da TVG o 29 de marzo de 2014.

## Sinopse 
Nun hospital onde os pacientes morren debido a medicamentos equivocados e neglixencia xeneralizada, o doutor Herbert Bock, abandonado pola súa esposa e os seus fillos, pensa seriamente no suicidio. Quen o salva, mesmo da impotencia, é Barbara, por quen se apaixona. Barbara desexa levar o pai Edmund, ingresado no hospital, de volta a unha aldea indíxena onde posúen unha clínica. Mentres tanto, un misterioso asasino está a eliminar membros do corpo docente.

## Personaxes 
* George C. Scott como Dr. Herbert "Herb" Bock
* Diana Rigg como Miss Barbara Drummond
* Robert Walden como Dr. Brubaker
* Barnard Hughes como Edmund Drummond (acreditado) e Dr. Mallory (sen acreditar)
* Richard A. Dysart como Dr. Welbeck
* Stephen Elliott como Dr. John Sundstrom
* Andrew Duncan como William "Willie" Mead
* Donald Harron como Milton Mead
* Nancy Marchand como Mrs. Christie
* Jordan Charney como Hitchcock
* Roberts Blossom como Guernsey
* Lenny Baker como Dr. Howard Schaefer
* Richard Hamilton como Dr. Ronald Casey
* Arthur Junaluska como Mr. Blacktree
* Kate Harrington como Enfermeira Dunne
* Katherine Helmond como Mrs. Marilyn Mead
* David Hooks como Dr. Joe Einhorn
* Frances Sternhagen como Mrs. Sally Cushing
* Stockard Channing como Enfermeira E.R. (sen acreditar)
* Dennis Dugan como Doutor E.R.

## Notas 
## Véxase tamén 
### Ligazóns externas 
* 
* Ficha en RottenTomatoes
A andrómena

***A andrómena*** (en ) é un filme francés dirixido por Alain Berbérian e Frédéric Forestier que se estreou en 2002.

## Personaxes 
*Gérard Lanvin como Gérard Moltès
*Benoît Poelvoorde como Francis Reggio
*José García como Mustapha Amel AKA "o turco"
*Djimon Hounsou como Detective Youssouf
*Rossy de Palma como Pauline Reggio
*Jean Benguigui como Saddam
*Gary Tiplady como Requin o xigante
*Gérard Darmon como Kowalski
*Stomy Bugsy como home maliano #1
*Marco Prince como home maliano #2
*Omar Sy como home maliano #3
*Nicolas Anelka como Nicolas
*Lionel Chamoulaud como xornalista do París-Dakar
*Nikola Koretzky como Jean Monthieux
*Jamel Debbouze como garda da prisión

## Notas 
## Véxase tamén 
### Ligazóns externas 
*
O Couto de A, Ramil, Castro de Rei

**O Couto de A** é un lugar da parroquia de Ramil, no concello lugués de Castro de Rei, na comarca da Terra Chá. Segundo o Instituto Galego de Estatística, en 2019 tiña 27 habitantes (17 homes e 10 mulleres), o que supón un aumento repecto de 2016, cando tiña 25 habitantes.

## Toponimia 
A orixe do topónimo é o latín , que é un "(lugar) cercado", para poder defendelo mellor.

## Patrimonio 
No Arquivo do Reino de Galicia consérvanse dous documentos de 1599 relativos a Magdalena de Andión, un relativo ao pago de vasalaxe con Álvaro de Navia, e outro en relación coa xustiza. No *Diccionario geográfico-estadístico-histórico de España y sus posesiones de Ultramar* de Pascual Madoz aparece citado simplemente como **A**, indicando que é un couto redondo.

A aldea, atravesada pola estrada N-640, está entre o castro de Viladonga e o río Azúmara.

## Lugares e parroquias 
### Lugares de Ramil 
### Parroquias de Castro de Rei 
## Notas 
## Véxase tamén 
### Outros artigos 
* Lugares de Castro de Rei
STS-51-C

**STS-51-C** foi unha misión do transbordador espacial Discovery lanzada o 24 de xaneiro de 1985 desde a rampla 39A do Centro de Lanzamento de Cabo Cañaveral.

O transbordador regresou a terra no Centro Espacial Kennedy o 27 de xaneiro de 1985.

## Notas 
## Véxase tamén 
### Outros artigos
*Transbordador espacial
*Transbordador espacial Discovery
Joaquín Varela Suanzes-Carpegna

**Joaquín Varela Suanzes-Carpegna**, nado en Lugo o 7 de abril de 1954, e finado en Oviedo o 1 de febreiro de 2018, foi un escritor, xurista e historiador galego.

## Traxectoria 
Licenciouse en Dereito na Universidade de Santiago de Compostela e comezou a traballar como profesor universitario na Universidade de Barcelona. En 1978 trasladouse á Universidade de Oviedo, onde traballou ata o seu falecemento e onde chegou a ter a cátedra de Dereito Constitucional.  

En 1999 doutorouse coa tese *La responsabilidad del ejecutivo en los orígenes del constitucionalismo español (1808-1823)*, dirixida por Ignacio de Otto y Pardo, con especial interese á Constitución española de 1812. Os seus temas de investigación e docencia principal eran a historia do constitucionalismo, en particular en España, mais tamén do mundo anglosaxón. Formou equipo de investigación cos tamén galegos Francisco Bastida e Ignacio de Otto.

Tras o seu falecemento, a súa biblioteca particular, de máis de tres mil volumes, foi doada á Facultade de Comercio, Turismo e Ciencias Sociais no Campus de Xixón da Universidade de Oviedo, na Laboral Ciudad de la Cultura, co nome de Biblioteca de Historia Constitucional Joaquín Varela Suanzes-Carpegna, inaugurada o 31 de outubro de 2018.

## Obra 
* *La teoría del Estado en los orígenes del constitucionalismo hispánico. Las cortes de Cádiz* (1983)
* *Tradición y liberalismo en Martínez Marina* (1983)
* *Derecho constitucional: teoría de la Constitución, principios estructurales, órganos y funciones constitucionales*, canda Francisco Bastida e Juan Luis Requejo (1992)
* *Textos básicos de la historia constitucional comparada* (1998)
* *Sistema de gobierno y partidos políticos: de Locke a Park* (2002) 
* *Álvaro Flórez Estrada (1766-1853)* (2004)
* *El Conde de Toreno (1786-1843): biografía de un liberal* (2005)
* *Propiedad e historia del derecho* (2005)
* *Asturianos en la política española* (2006)
* *Política y Constitución en España: (1808-1978)* (2007)
* *La Constitución de 1812* (2008)
* *La Constitución de 1876* (2009)
* *El constitucionalismo español en su contexto comparado* (2010)
* *Constituciones y leyes fundamentales* (2012)
* *La monarquía doceañista (1810-1837): avatares, encomios y denuestos de una extraña forma de gobierno* (2013)
* *Histoire constitutionnelle comparée et espagnole* (Six études) (2013)
* *Agustín Argüelles. Orígenes del liberalismo progresista* (2013)
* *La organización territorial del estado en España : del fracaso de la I República a la crisis del estado autonómico (1873-2013)* (2013)
* *Política y Constitución en España: 1808-1978* (2014).
* *Algunas reflexiones metodológicas sobre la Historia Constitucional* (2015)

Tamén editou os discursos parlamentarios do Conde de Toreno (2003), o ensaio *Política y constitución*, do autor do século XIX Jaime Balmes, e coeditou a obra completa de Ignacio de Otto.

## Vida persoal 
Foi irmán do político e eurodeputado Daniel Varela e do investigador Álvaro Varela Suanzes-Carpegna.

## Notas
José Carlos Ramírez

**José Carlos Ramírez Suárez**, nado o 10 de maio de 1996 en Paradas (Sevilla), é un futbolista profesional español da canteira do Real Betis que xoga como defensa central zurdo. Foi campión da Eurocopa sub-19 de Grecia 2015 coa .

## Traxectoria 
Nado en Paradas (Sevilla), Andalucía, José Carlos Ramírez formouse nas categoría inferiores do Real Betis desde os oito anos. No ano 2007, despois de non ter xogado de forma habitual regresa á súa cidade natal para unirse ao Paradas Balompié, aínda que acaba por regresar ao club sevillano no ano 2010.
 O 5 de outubro de 2014 dubuta co filial bético da Segunda División B, saíndo como titular na derrota na casa do seu equipo por 0−2 ante o UCAM Murcia CF. Converteuse rapidamente en títular indiscutíbel, xogando 22 partidos até finalizar a temporada. As súas boas actuación levárono a renovar o seu contrato até 2019 e a ser ascendido ao primeiro equipo da Primeira División. O seu debut sería o 29 de novembro na vitoria do seu equipo ante o Deportivo da Coruña na Copa do Rei por 1−0 no Benito Villamarín. O seu debut en liga chegría o 4 de decembro, xogando os 90 minutos no empate na casa por 3−3 ante o Celta de Vigo. Tras acabar a campaña é cedido ao recentemente ascendido á Segunda División Lorca FC. Tras xogar cinco partido no club da Rexión de Murcia, o 31 de xaneiro rescinde a súa cesión para ser cedido ao Club Deportivo Lugo, onde permanecerá como xogador en propiedade para a seguinte temporada.

### Clubs 
## Palmarés 
* **Eurocopa sub-19**: 2015

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en Transfermarkt
Joaquín Varela

O nome **Joaquín Varela** pode referirse, entre outros, a:

* **Joaquín Varela Suanzes-Carpegna** (Lugo 1954 - Oviedo 2018), escritor, xurista e historiador galego;
* **Joaquín Varela de Limia Cominges** (Vigo 1969), executivo galego, exdirector do IGAPE;
* **Joaquín Varela Moreno** (Montevideo 1998), futbolista uruguaio.
Lagariza

O topónimo **Lagariza** pode referirse a:

;En Galiza
***Lagariza**, lugar da parroquia de Nogueira de Miño, no concello de Chantada;
***A Lagariza**, lugar da parroquia de Vilar de Ortelle, no concello de Pantón.

## Véxase tamén
### Outros artigos
Fernando Calvet Prats

**Fernando Calvet Prats**, nado en Vilafranca del Penedès o 22 de xaneiro de 1903 e finado en Barcelona o 16 de xuño de 1988, foi un bioquímico catalán, catedrático de química orgánica na Universidade de Santiago de Compostela e posteriormente primeiro catedrático de bioquímica na Universidade de Barcelona.

## Traxectoria 
Fixo o bacharelato en Reus onde se iniciou na que sería a súa profesión no Instituto de Química Aplicada dando clases de industrias químicas. Máis tarde estudou química na Universidade de Barcelona, onde se licenciou en xuño de 1923. A continuación comezou os estudos de doutoramento.

En 1925 recibiu unha bolsa de estudos da Real Academia de Ciencias Exactas, Física e Naturais de Madrid para unha estancia no Queen's College de Oxford onde traballou co doutor F.D. Chattaway. Estivo alí ata 1928, onde obtivo un doutoramento na universidade inglesa. Ao ano seguinte obtivo o título de doutor co traballo experimental realizado en Oxford sobre a condensación de fenol-aldehido, un proceso con aplicacións industriais na fabricación de baquelita. 

Traballou como profesor auxiliar de química orgánica na Facultade de Ciencias da Universidade de Barcelona no curso 1928-1929. En 1929 acadou o grao de doutor en Ciencias Químicas pola Universidade de Madrid.

En 1929 obtivo unha bolsa de estudos da Rockefeller Foundation e foi a Múnic onde colaborou durante 15 meses con Heinrich Wieland no estudo das estruturas e propiedades dos alcaloides, como a estricnina, a brucina e a vomicina, publicando os seus descubrimentos en Liebigs Annalen no ano 1931.

En 1930 trasládase a Santiago de Compostela, onde obtivera a cátedra de química orgánica e bioquímica da Facultade de Ciencias e na estivo ata 1936.Durante este período na universidade compostelá creou e dirixiu un instituto de investigación e organizou un servizo de análise elemental orgánico que foi usado por investigadores de varias universidades españolas. e foi alí onde descubriu a insulinasa, un encima inactivador da insulina.

Cunha bolsa do Consello Superior de Investigacións Científicas (CSIC) puido visitar en 1945 varias universidades, laboratorios e industrias farmacéuticas estadounidenses.

## Notas 
## Véxase tamén 
### Bibliografía 
* *Anthropos: Boletín de información y documentacion*  (35) 1984. .
* 

### Ligazóns externas
Michelle Perrot

**Michelle Perrot**, nada en París, o 18 de maio de 1928, é unha historiadora e feminista francesa, pioneira do estudo da historia das mulleres en Francia. Tamén traballou sobre a historia do movemento obreiro e do sistema carcelario francés.

## Traxectoria 
É profesora emérita da Universidade París VII Denis Diderot, universidade para cal mudou nos anos 70 so o impacto de 1968 tras ter ensinado na Sorbonne, Francia. En 2009 gañou o Premio Femina de Ensaio. Forma parte da xeración da Escola Nova Francesa de Estudos Sociais na Europa e é especialista na historia do século XIX. O artigo "Unha historia das mulleres é posíbel?" é precursor dos estudos da historia das mulleres no occidente. Defendeu súa tese de doutoramento sobre o movemento obreiro so a supervisión de Labrousse. Historiadora agregada participou ao lado de Foucault do grupo de discusión sobre as prisións. Promoveu un importante debate entre os historiadores e Michel Foucault publicado no libro que organizou "A imposíbel prisión". Dirixiu ao lado de Georges Duby a serie *Historia da vida privada* e *Historia das mulleres no Occidente.* Presente nos medios de comunicación presenta o programa semanal  "*Luns da Historia*" na France Culture. 
A contribución fundamental da historiadora é a súa loita no movemento feminista demostrando que o traballo histórico tamén se fai permeado pola acción política no presente. A autora figura como unhas das máis célebres historiadoras da causa feminista, así como da vertente social da historia francesa.

Recibiu de entre outros premios as condecoracións da Lexión de Honra e officier de l’Ordre national du mérite. 

É membro do comité de padriños da coordinación francesa para a década da cultura da paz e da non-violencia.

## Bibliografía 
### En francés: 
# *Historia dos cuartos*, París, Seuil, 2009 - Premio Femina de Ensaio 2009.
# *As sombras da historia*. Crime e castigo no século XIX, París, Flammarion, 2001.
# *Imaxes das mulleres* (con) Georges Duby, París, Plon, 1992.
# *Os obreiros en folga*, Mouton, 1974

#### Con outros autores: 
# Nora, P (org) *Ensaios de ego-historia*, Gallimard, 1987

### Traducidos para o portugués: 
# *Minha história das mulheres*, Contexto, 2007.
# *Mulheres ou os silêncios da História*, EDUSC, 2005
# *Mulheres públicas*. UNESP, 1998
# Georges Duby e Michelle Perrot (dir.), *História das mulheres no Ocidente*, Afrontamento, 1993.
# Georges Duby e Michelle Perrot (dir), *História da vida privada. Da Revolução Francesa à Primeira Guerra*, vol 4. Cia das Letras ISBN 8535914366 9788535914368
# *Os excluidos da história: operários, mulheres e prisioneiros*. Paz e Terra, 1988

## Notas
Francisco Ferrer y Albà

**Francisco Ferrer y Albà**, nado na Coruña en 1779 e finado na mesma cidade en 1852, foi un comerciante e político galego.

## Traxectoria 
Era fillo de Francisco Ferrer y Albà, comerciante catalán establecido na Coruña. Casou novo con María Magdalena Andrea Gundián Carrais, filla do procurador da Real Audiencia da Coruña, José Francisco Gundián Bañales, pero quedou viúvo en 1818. Tivo con ela cinco fillos. En 1825 casou por segunda vez con María Ros.

### Negocios 
A súa actividade empresarial comezou cos negocios do seu pai, que abarcaban a industria da salgadura de peixe, os negocios comerciais e as inversións navieiras. Ao mesmo tempo, durante a Guerra da Independencia española e a posterior volta ó trono dos Borbón, Ferrer presta apoio económica á causa liberal. A represión sufrida pola cidade a mans do exército borbónico tras o fracaso das sublevacións liberais supuxo un grave quebranto para a actividade mercantil. Non obstante, no ano 1829 Ferrer constituíu unha sociedade cos seus fillos Francisco e José, que tiña a súa sede no número 12 do Cantón Pequeno coruñés, no edificio que era vivenda familiar. Dita sociedade aparece matriculada en 1830 a casa de comercio de Francisco Ferrer y Albà, que emitía numerosas fianzas de Reais Patentes Mercantes e de Corso para barcos que, dende A Coruña, se dirixían na súa meirande parte a América con mercancías e pasaxeiros. Hai tamén rexistros de fretes de barcos con destino a portos españois.

Ademais diso, Ferrer empregaba as súas embarcacións para comerciar con escravos. Co produto da venda de escravos na Habana adquiríanse produtos das colonias, en especial café, té e azucre, que eran transportados e vendidos na Coruña ou exportados a Europa.

Tivo participación en numerosas empresas adicadas ós seguros e ós transportes. A etapa de recesión económica que afectou a Europa na década de 1840 supuxo o fin da casa comercial de Ferrer, que se declarou en quebra en 1851.

### Vida política 
O 19 de abril de 1820 Ferrer pasou a ser o noveno alcalde do concello da Coruña. O seu goberno municipal era de corte liberal e estaba integrado por burgueses e comerciantes.

En 1834 volveu Ferrer á política municipal como alcalde interino. En 1835 pasou a ser o primeiro rexedor do cabido e en outubro de 1836 xurou o cargo como segundo alcalde. Pouco despois asumiu o cargo de vicepresidente da xunta de comercio da cidade.

En xaneiro de 1842 foi nomeado de novo alcalde da Coruña.

## Notas 
## Véxase tamén 
### Ligazóns externas 
* Vilar Rodríguez, M. (2006): "Éxito y ocaso de una saga de negociantes catalanes en Galicia: la Casa de Comercio Francisco Ferrer y Albà (1750-1860)". *Cuadernos de Estudios Gallegos*, Vol 53, nº 119
A Lagoíña

Como topónimo **A Lagoíña** pode referirse a:

;En Galiza
***A Lagoíña**, lugar da parroquia de Nigrán, no concello de Nigrán;
***A Lagoíña**, lugar da parroquia de Palmeira, no concello de Ribeira.

## Véxase tamén
### Outros artigos
Anne das tellas verdes 2

***Anne das tellas verdes 2*** (en ) é un telefilme canadense dirixido por Kevin Sullivan que se estreou en 1987. É a secuela de *Anne das tellas verdes*, e o segundo da tetraloxía. A miniserie dramatiza material de diversos libros da serie "Anne" escrita por Lucy Maud Montgomery; os libros son *Anne of Avonlea* (libros dous), *Anne of the Island* (libro tres) e *Anne of Windy Poplars* (libro catro).

## Personaxes 
* Megan Follows como Anne Shirley
* Colleen Dewhurst como Marilla Cuthbert
* Patricia Hamilton como Rachel Lynde
* Wendy Hiller como Mrs. Harris
* Frank Converse como Morgan Harris
* Jonathan Crombie como Gilbert Blythe
* Schuyler Grant como Diana Barry
* Marilyn Lightstone como Miss Stacey
* Rosemary Dunsmore como Katherine Brooke
* Kate Lynch como Pauline Harris
* Genevieve Appleton como Emmeline Harris
* Susannah Hoffman como Jen Pringle
* Mag Ruffman como Alice Lawson
* Bruce McCulloch como Fred Wright
* Dave Foley como Lewis Allen

## Notas 
## Véxase tamén 
### Ligazóns externas 
*
A Lagúa

O topónimo **A Lagúa** pode referirse a:

;En Galiza
***A Lagúa**, lugar da parroquia de Cascallá, no concello de Becerreá;
***A Lagúa**, lugar da parroquia de Santo André, no concello das Nogais;
***A Lagúa**, lugar da parroquia do Cebreiro, no concello de Pedrafita do Cebreiro;
***A Lagúa**, lugar da parroquia de Lamas do Biduedo, no concello de Triacastela.

;Fóra de Galiza

;En Castela e León
***A Lagúa**, oficialmente, *La Laguna* *de Castilla*, entidade de poboación do concello da Veiga de Valcarce, provincia de León.

## Véxase tamén
### Outros artigos
***Lagúas**, lugar da parroquia de San Pedro de Neiro, no concello da Fonsagrada.
Lale

O topónimo **Lale** pode referirse a:

;En Galiza
***Lale**, lugar da parroquia de Sumio, no concello de Carral;
***Lale**, lugar da parroquia de Luía, no concello de Ortigueira.
Laíño

O topónimo **Laíño** pode referirse a:

;En Galiza
***Laíño**, parroquia do concello de Dodro;
***San Xoán de Laíño**, parroquia do concello de Dodro;
***O Abelaíño**, lugar de parroquia de Xavestre, no concello de Trazo.

## Véxase tamén
### Outros artigos
***Laíña**, lugar de parroquia de Campo, no concello do Irixo;
***Lulaíños**, lugar de parroquia de Lousada, no concello de Carballedo.
Rita Indiana

**Rita Indiana Hernández Sánchez**, nada en Santo Domingo o 11 de xuño de 1977, é unha escritora, compositora e cantante dominicana.

## Traxectoria 
É sobriña neta da soprano Ivonne Haza do Castelo e descendente do poeta e prócer da Guerra da Restauración Manuel Rodríguez Objío, tamén é curmá segunda do xornalista Óscar Haza e do político Víctor Bisonó Haza; ela foi bautizada en honra á súa bisavoa Rita Indiana del Castillo y Rodríguez-Objío.

Iniciou a súa carreira publicando poesía na revista "Vetas", para logo pasar ao campo da narrativa. O seu primeiro libro foi *Rumiantes*, un revelador conxunto de relatos con aprestos posmodernos sobre o cotián nunha illa. O seu lanzamento como escritora, con todo, produciuse coas súas novelas. Publicou *La estrategia de Chochueca* (2000) e *Papi*,  onde a creación literaria nútrese dos xiros coloquiais da linguaxe marxinal e popular dominicano.

Anos despois, decidiu explorar a música popular dominicana, mediante unha reinvención do merengue na súa forma dance, a través das súas composicións e interpretacións coa súa agrupación “Los misterios”.  Coa súa banda, Rita presentouse no coñecido local SOBS da cidade de Nova York. As súas cancións abarcan desde temas de interese social até a heterodoxia sexual. Manifestou publicamente a súa homosexualidade. Algunhas das súas cancións foron recreadas por importantes intérpretes da canción latinoamericana como Julieta Venegas e Calle 13.

Os seus primeiros libros -*Rumiantes* (1998), *Ciencia succión* (2000)-, así como a súa performance *Azúcal* e os seus poemas iniciais, foron compilados por Ediciones Cielonaranja baixo o título *Cuentos y poemas (1998-2003)*. A súa novela "Nombres y animales" foi traducida ao italiano (*I gatti non hanno nome*).

## Obra 
; Conto
* *Rumiantes*, Edición de autor, Santo Domingo, 1998.
* *Ciencia Succión*, Amigo do fogar, Santo Domingo, 2001. 
* Cuentos y poemas (1998-2003), Edicións Cielonaranja, Santo Domingo, 2017.. 
; Novela
*&nbsp; *La estrategia de Chochueca*, Riann, Santo Domingo, 2000.
* *Papi*, Vertixe,2005; Periférica, 2011.
* *Nombres y Animales*, Periférica, 2013.
* *La mucama de Omicunlé*, Periférica, 2015.

## Discografía 
* *el juidero* (2011)

## Cancións 
* "El Blu del Ping Pong"
* "La Hora de Volve"
* "Jardinera"
* "Equeibol"
* ElO Juidero"
* "Oigo Voces"
* "Flores de Fuego"
* "Da Pa Lo Do"
* "Como un ladrón en la noche"
* "Bajito a selva"
* "Maldito Feisbu"
* "El Castigador"

## Notas
Lama de Paio

O topónimo **Lama de Paio** pode referirse a:

;En Galiza
***Lama de Paio**, lugar da parroquia de Lampaza, no concello de Rairiz de Veiga;
***Lama de Paio**, lugar da parroquia de Torbeo, no concello de Ribas de Sil.

## Véxase tamén
### Outros artigos
Annie (filme de 1982)

***Annie*** é un filme musical estadounidense adaptado a partir da obra homónima de Broadway. Foi dirixido por John Huston, escrito por Carol Sobieski, e protagonizado por Albert Finney, Carol Burnett, Ann Reinking, Tim Curry, Bernadette Peters, Geoffrey Holder, Edward Herrmann e Aileen Quinn. Ambientada durante a Gran Depresión, o filme conta a historia de Annie, unha nena orfa da cidade de Nova York que é adoptada polo rico Oliver Warbucks. A rodaxe do filme levou seis semanas e fíxose en Nova Jersey.

O filme, estreado o 18 de xuño de 1982, recibiu unha acollida dispar por parte da crítica e foi nomeado ó Oscar mellor deseño de produción e mellor canción e adaptación musical na 55ª edición dos Oscar.

Unha secuela chamada *Annie: A Royal Adventure!* foi estreada en 1995. Na súa primeira colaboración cinematográfica, Disney e Columbia Pictures produciron unha versión televisiva en 1999. Columbia estreou unha adaptación contemporánea o 19 de decembro de 2014.

## Personaxes 
* Aileen Quinn as Annie
* Albert Finney como Oliver "Daddy" Warbucks
* Carol Burnett como Miss Agatha Hannigan
* Tim Curry como Daniel Francis "Rooster" Hannigan
* Bernadette Peters como Lily St. Regis
* Ann Reinking como Grace Farrell
* Edward Herrmann como Franklin D. Roosevelt
* Geoffrey Holder como Punjab
* Roger Minami como The Asp
* Toni Ann Gisondi como Molly
* Rosanne Sorrentino como Pepper
* Lara Berk como Tessie
* April Lerman como Kate
* Robin Ignico como Duffy
* Lucie Stewart como July
* Lois de Banzie como Eleanor Roosevelt
* Peter Marshall como Bert Healy
* Irving Metzman como Mr. Bundles
* I. M. Hobson como Drake
* Colleen Zenk Pinter, Mavis Ray e Pamela Blair como Cecile, Mrs. Greer e Annette
* Lu Leonard como Mrs. Pugh
* Victor Griffin como Saunders

## Notas 
## Véxase tamén 
### Ligazóns externas 
*
STS-51-L

**STS-51-L** foi a última misión do transbordador espacial Challenger, lanzada o 28 de xaneiro de 1986 desde a rampla 39B do Centro de Lanzamento de Cabo Cañaveral. O transbordador resultou destruído aos 73 segundos da engalaxe debido ós gases de escape entre as xuntas dun dos foguetes aceleradores, que perforaron o tanque principal de propelente. Ningún dos sete astronautas a bordo sobreviviu.

## Notas 
## Véxase tamén 
### Outros artigos
*Transbordador espacial
*Transbordador espacial Challenger
*Accidente do transbordador espacial Challenger
Super Bowl LII

A **Super Bowl LII** foi a 52ª edición da Super Bowl e a 48ª final da era moderna da National Football League (NFL) de fútbol americano. O partido xogouse o 4 de febreiro de 2018 no U.S. Bank Stadium de Minneapolis, Minnesota (Estados Unidos), ante 67.612 espectadores. Esta foi a segunda Super Bowl que acollía a cidade de Minnesota, a cal xa acollera en 1992 a Super Bowl XXVI, gañanda polos Washington Redskins. Foi ademais a sexta Super Bowl que tivo a súa sede nunha cidade de clima frío, sendo ademais a cidade máis setentrional en acoller o evento.

O partido enfrontou aos campions da National Football Conference (NFC), os Philadelphia Eagles, contra os campións da American Football Conference (AFC), os New England Patriots. Este último equipo repetía final tras gañar na edición de 2017. Desquite da Super Bowl XXXIX de 2004, que foi gañada por New England por 24−21, a Super Bowl LII foi a primeira aparición dos Eagles desde aquela. Os Patriots convertéronse no primeiro equipo desde os Seattle Seahawks (que xogou as Super Bowl XLVIII e XLI) en participar en dúas Super Bowls consecutivas. Por outra banda, os Eagles participaban no evento por terceira vez na súa histoira, tendo perdido as dúas veces anteriores (XV e XXXIX). Finalmente os de Filadelfia foron os vencedores tras gañar por 41−33. O mellor xogador da final (MVP) foi o quaterback dos Eagles Nick Foles.

## Notas 
## Véxase tamén 
### Ligazóns externas 
* Sitio web oficial da National Football League
* Sitio web oficial da Super Bowl en nfl.com
* Sitio web do Comité Organizador da Super Bowl de Minnesota
Canle Oude Delft (Delft)

A **canle Oude Delft** (en galego: "canle vella de Delft") é a máis antiga das canles que sucan a vila surholandesa de Delft, nos Países Baixos. Corre en sentido norte a sur e atravesa a parte occidental da cidade. A canle dálle o nome, tamén, á súa rúa anexa.

## Historia 
[miniatura|esquerda|A canle Oude Delft preto da [Igrexa vella de Delft|Igrexa Vella, en 1923]]
É probable que a antiga *delf* (unha palabra do neerlandés antigo que significa "canle") fose escavada arredor do ano 1100, cando a cidade de Delft aínda non existía, e daquela serviría para liberar os terreos circundantes do exceso de humidade. Supuña unha ampliación dunha parte do sistema de canles do río Gantel, que une as vilas de Monster e Poeldijk.

Cando a finais do século XII se escavou unha segunda gabia paralela á primitiva, empezáronse a utilizar, para as diferenciar, os nomes de *Oude Delft* e *Nieuwe Delft* ("canle nova"). Tanto no seu límite norte coma no sur, ambas as canles estaban unidas por un estanque.

Os terreos intermedios entrambas as canles, que foron reforzados e elevados coa arxila retirada durante a escavación da segunda canle, constituíron a base da futura cidade de Delft. Nesa zona comezaron a establecerse os comerciantes máis prósperos e levantáronse grandes mansións, algunhas delas aínda hoxe conservadas e dotadas da consideración de monumento nacional *Rijksmonument*.

## Edificios principais 
[miniatura|O edificio do antigo [Legermuseum (Delft)|Legermuseum, na canle Oude Delft]]
Estes son algúns dos edificios máis importantes situados ás beiras da canle Oude Delft:
* O Legermuseum, antigo museo do exército.
* O convento de Santa Bárbara.
* A capela de Santo Hipólito.
* O Gemeenlandshuis, antiga sede do Consello das Augas.  
* O Prinsenhof, antiga residencia do Príncipe de Orange Guillerme o Taciturno. 
* A Igrexa Vella.
* O Jongenshuis, unha das grandes casas patricias da cidade do século XIX.

## Pontes 
De norte a sur:

File:Delft - Brug Oude Delft-Wateringsevest.jpg|Ponte Wateringsevest
File:Delft - Roosbrug.jpg|Ponte Roosbrug
File:Delft - Bagijnhofbrug.jpg|Ponte Bagijnhofbrug
File:Delft - Harmen Schinkelbrug.jpg|Ponte Harmen Schinkelbrug
File:Delft - Bartholomeusbrug.jpg|Ponte Bartholomeusbrug
File:Delft - Heilige Geestbrug.jpg|Ponte Heilige Geestbrug
File:Delft - Jeronymusbrug.jpg|Ponte Jeronymusbrug
File:Delft - Mauriciusbrug.jpg|Ponte Mauriciusbrug
File:Delft - Sint Jansbrug.jpg|Ponte Sint Jansbrug
File:Delft - Weesbrug.jpg|Ponte Weesbrug
File:Delft - Brug Oude Delft-Zuidwal.jpg|Ponte Brug Zuidwal

## Notas 
## Véxase tamén 
### Bibliografía 
* Van der Krogt, Peter. *Straatnamen van Delft: verklaring van de namen van straten en buurten, grachten en bruggen.* Gemeenteaechief Delft. Delft, 2000. ISBN 908065415 

### Outros artigos 
* Delft

### Ligazóns externas 
* Galería de imaxes da canle Oude Delft
Lama Má

Como topónimo **Lama Má** pode referirse a:

;En Galiza
***Lama Má**, parroquia do concello de Baños de Molgas;
***Lama Má**, lugar da parroquia de Loureda, no concello de Arteixo.

## Véxase tamén
### Outros artigos
Lama Redonda

Como topónimo **Lama Redonda** pode referirse a:

;En Galiza
***Lama Redonda**, lugar da parroquia de Guntín, no concello de Bóveda;
***Lama Redonda**, lugar da parroquia de Foilebar, no concello do Incio;
***Lama Redonda**, lugar da parroquia de Sindrán, no concello de Monforte de Lemos;
***Lama Redonda**, lugar da parroquia de Galdo, no concello de Viveiro.

## Véxase tamén
### Outros artigos
*
***Lamarredonda**, lugar da parroquia de Ramil, no concello de Castro de Rei.
Lamagrande

Como topónimo **Lamagrande** pode referirse a:

;En Galiza
***Lamagrande**, lugar da parroquia de Melias, no concello do Pereiro de Aguiar;
***Lamagrande**, lugar da parroquia de Vilelos, no concello do Saviñao.

## Véxase tamén
### Outros artigos
*
O ano que vivimos perigosamente

***O ano que vivimos perigosamente*** (en ) é un filme australiano de drama e romance dirixido por Peter Weir que se estreou en 1982. Escrito conxuntamente entre Weir e David Williamson, é unha adaptación da novela de Christopher Koch *The Year of Living Dangerously*. A historia é sobre un romance ambientado en Indonesia durante a caída do presidente Sukarno.

Estreouse en galego a través da TVG o 4 de setembro de 1992.

## Personaxes 
* Mel Gibson como Guy Hamilton
* Sigourney Weaver como Jill Bryant
* Bill Kerr como Coronel Henderson
* Michael Murphy como Pete Curtis
* Linda Hunt como Billy Kwan
* Noel Ferrier como Wally O'Sullivan
* Bembol Roco como Kumar
* Paul Sonkkila como Kevin Condon
* Ali Nur como Ali
* Dominador Robridillo como Becak Man
* Joel Agona como Garda do palacio
* Mike Emperio como Sukarno
* Bernardo Nacilla como Dwarf
* Domingo Landicho como Hartono
* Hermino De Guzman como oficial de inmigración
* Kuh Ledesma como Tiger Lily

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Ariadna Fernández

**Ariadna Fernández González**, nada nos Porcallos (Lalín) o 2 de marzo de 1988, é unha veterinaria, escritora e política galega.

## Traxectoria 
alt=Papeleta do BNG para o Parlamento galego, eleccións xullo 2020.|miniatura|Papeleta do BNG para o Parlamento galego, eleccións xullo 2020.
Estudou na Facultade de Veterinaria de Lugo, da Universidade de Santiago de Compostela. Veterinaria e gandeira, colaborou no vídeo *Isto é o que ti bebes*. En 2017 obtivo o terceiro premio no VI certame de relatos breves Feiraco, e gañou o Premio Modesto R. Figueiredo co relato *Secuestro*.

Nas eleccións municipais de 2019 foi a número dous da candidatura do BNG en Lalín, pero non foi elixida concelleira. Nas municipais de 2023 volveu ser a número dous da candidatura do BNG e foi elixida concelleira. Nas eleccións ao Parlamento galego de 2024, saíu elixida deputada por Pontevedra.
## Notas 
## Véxase tamén 
### Ligazóns externas 
* “Pagando uns céntimos máis o consumidor axudará a que os gandeiros reciban un prezo digno” 
* «Hai explotacións con futuro que van pechar pola falta de relevo xeracional»
Os anos mozos dunha raíña

***Os anos mozos dunha raíña*** (en ) é un filme austríaco dirixido por Ernst Marischka que se estreou en 1954. Está protagonizado por Romy Schneider, Adrian Hoven e Magda Schneider. É un remake do filme de 1936 de Erich Engel *Mädchenjahre einer Königin*, que á súa vez está baseado na obra de 1932 de Sil-Vara.

Estreouse en galego a través da TVG o 6 de xaneiro de 2000.

## Personaxes 
* Romy Schneider como Princesa Vitoria / Raíña Vitoria
* Adrian Hoven como Príncipe Alberte de Saxonia-Coburgo e Gotha
* Magda Schneider como Baronesa Lehzen
* Karl Ludwig Diehl como Lord Melbourne - Primeiro Ministro
* Christl Mardayn como Duquesa de Kent
* Paul Hörbiger como Prof. Landmann
* Rudolf Vogel como George
* Fred Liewehr como rei Leopoldo de Bélxica
* Alfred Neugebauer como Lord Cunningham
* Otto Treßler como Arcebispo de Canterbury
* Stefan Skodler como Sir John Conroy
* Peter Weck como Príncipe Henrique de Orange
* Rudolf Lenz como Arquiduque Alexandre de Rusia
* Hans Thimig como Deán de Chester
* Peter Gerhard como Taglione
* Elisabeth Epp como Lady Flora Hastings
* Hilde Wagener como Lady Littleton
* Helene Lauterböck como Lady Lansdowne
* Eduard Strauss Jr. como Compositor
* Viktor Braun

## Notas 
## Véxase tamén 
### Bibliografía 
* Fritsche, Maria. *Homemade Men in Postwar Austrian Cinema: Nationhood, Genre and Masculinity*. Berghahn Books, 2013.
### Ligazóns externas 
*
STS-53

**STS-53** foi unha misión do transbordador espacial Discovery lanzada o 2 de decembro de 1992 desde a rampla 39A do Centro de Lanzamento de Cabo Cañaveral.

O transbordador regresou a terra na Base Edwards da Forza Aérea o 9 de decembro de 1992.

## Notas 
## Véxase tamén 
### Outros artigos
*Transbordador espacial
*Transbordador espacial Discovery
Lameiriña

O topónimo **Lameiriña** pode referirse a:

;En Galiza
***Lameiriña**, lugar da parroquia de Santa Cristina de Vea, no concello da Estrada;
***A Lameiriña**, lugar da parroquia de Raxó, no concello de Poio.

## Véxase tamén
### Outros artigos
***O Lameiriño**, lugar da parroquia de Vilameá de Ramirás, no concello de Ramirás.
STS-54

**STS-54** foi unha misión do transbordador espacial Endeavour lanzada o 13 de xaneiro de 1993 desde a rampla 39B do Centro de Lanzamento de Cabo Cañaveral.

O transbordador regresou a terra no Centro Espacial Kennedy o 19 de xaneiro de 1993.

## Notas 
## Véxase tamén 
### Outros artigos
*Transbordador espacial
*Transbordador espacial Endeavour
Isidoro Rodríguez Pérez

**Isidoro Rodríguez Pérez**, nado no barrio de Magoi (Lugo) en 1958,  Enfermeiro de profesión, profesor universitario e un especialista en folclore galego.

## Traxectoria 
A súa infancia transcorreu entre Lugo e Portomarín onde ten a súa casa petrucial. Trala Diplomatura en Enfermaría, licenciouse en Humanidades pola Universidade de Santiago de Compostela, onde posteriormente realizou a súa tese de doutoramento "Os modelos culturais de enfermaría:unha alternativa ao exercicio da profesión" . É profesor na Escola Universitaria de Enfermaría de Lugo.

Dende 1975 forma parte da Agrupación Cantigas e Flores de Lugo. Así mesmo, foi un dos membros fundadores e o presidente da Asociación de Profesores de Baile Tradicional Galego e membro fundador da Agrupación Folclórico Cultural Reviravolta. Tamén preside o Colectivo Cultural María Castaña de Lugo. 

En 2013, foi un dos membros fundadores da *Academia de Enfermaría de Galicia*, institución que preside dende o ano 2018.

## Obra 
* *Método de baile galego I (iniciación)* (Ophiusa, 1995) (en colaboración)
* *A etnografía e o folclore galego na educación artística* (2004).

## Notas 
## Véxase tamén 
### Ligazóns externas 
* Isidoro Rodríguez Pérez, na páxina web Lugo Patrimonio.
* Isidoro Rodríguez Pérez en Galegos Galiciadixital
Sukarno

**Kusno Sosrodihardjo** (ꦯꦸꦏꦂꦤ), coñecido como **Sukarno**, nado en Surabaia o 6 de xuño de 1901 e finado en Iacarta o 21 de xuño de 1970, foi un político indonesio e o primeiro presidente da República de Indonesia (1945-1967) trala independencia do arquipélago, anteriormente colonia dos Países Baixos.

Sukarno ideou a filosofía e ideoloxía do novo estado co Pancasila.

## Traxectoria 
Sukarno era fillo dun mestre de escola xavanés e da súa esposa balinesa de Buleleng. Naceu en Surabaia, mais pasou a infancia en diferentes lugares como Mojokerto, Tulungagung e Blitar. Cando o seu pai o devolveu a Surabaya en 1916 para asistir a unha escola secundaria reuniuse con Tjokroaminoto, un futuro independentista. En 1921 comezou a estudar na *Technische Hogeschool* (Escola Superior Técnica de Bandung), graduándose en 1925. Estudou enxeñaría civil e centrouse na arquitectura.

En 1927 fundou o Partido Nacional Indonesio. Dous anos despois foi detido polas autoridades coloniais dos Países Baixos, sendo posto en liberdade en 1931. En 1939 foi desterrado á illa de Sumatra, da que foi liberado polos xaponeses trala invasión da illa en 1942, durante a segunda guerra mundial. Ao acabar a contenda proclamou a independencia de Indonesia, dirixindo a guerra contra os Países Baixos ata que en 1949 recoñeceron o novo estado.

En 1956 suprimiu todos os partidos políticos e tres anos máis tarde instituíu a democracia dirixida. Ante o crecemento progresivo do Partido Comunista de Indonesia (PKI), que contaba co apoio táctico de Sukarno, o xeneral Suharto, apoiado polos Estados Unidos obrigouno a delegarlle o poder en marzo de 1966 e substituíuno como presidente en 1967. Sukarno viviu illado e baixo arresto domiciliario ata a súa morte.

## Notas 
## Véxase tamén 
### Outros artigos 
* Pai da nación
Anoitece en Manhattan

***Anoitece en Manhattan*** (en ) é un filme estadounidense escrito e dirixido por Sidney Lumet que se estreou en 1996. Baséase na novela de Robert Daley titulada *Tainted Evidence*.

O filme conta a historia dun recentemente elixido fiscal do distrito, interpretado por Andy García, cuxo obxectivo é erradicar a corrupción do Departamento de Policía da cidade de Nova York. Ian Holm, James Gandolfini, Lena Olin, Ron Leibman e Richard Dreyfuss interpretan papeis secundarios no filme.

Estreouse en galego a través da TVG o 6 de xuño de 2002.

## Personaxes 
*Andy García como Sean Casey
*Ian Holm como Liam Casey
*James Gandolfini como Joey Allegretto
*Lena Olin como Peggy Lindstrom
*Richard Dreyfuss como Sam Vigoda
*Shiek Mahmud-Bey como Jordan Washington
*Ron Leibman como Morgenstern
*Colm Feore como Elihu Harrison
*Dominic Chianese como Xuíz Dominick Impelliteri
*Paul Guilfoyle como McGovern
*Vic Noto como Police Diver Cochran

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo
Vinicunca

**Vinicunca** ou **Winicunca**, chamada tamén **Montaña de Sete Cores**, **Montaña Arco da Vella** ou **Montaña de Cores** (os poboadores chámanlle **Cerro Colorado**) é unha montaña do Perú cunha altitude de 5.200 msnm e débelle a súa incrible coloración á riqueza de minerais que alberga o seu chan. Está situada no camiño ó Nevado Ausangate, nos Andes do Perú, na rexión Cuzco, provincia de Quispicanchis. Nos últimos anos comezou un proceso de masificación turística.

## Notas
Lamas de Campos

Como topónimo **Lamas de Campos** pode referirse a:

;En Galiza
***Lamas de Campos**, parroquia do concello da Fonsagrada;
****Lamas de Campos**, lugar de dita parroquia.

## Véxase tamén
### Outros artigos
***A Lama dos Campos**, lugar da parroquia de Rosende, no concello de Sober;
***Campo de Lamas**, lugar da parroquia de Barro, no concello de Noia;
***Campo de Lama**, lugar da parroquia de Ordes, no concello de Rairiz de Veiga.
António Bárbolo Alves

**António Bárbolo Alves**, nado en Picote (Miranda do Douro) o 5 de decembro de 1964, é un mestre, estudoso e difusor da lingua mirandesa.

## Traxectoria 
Licenciouse no ensino de portugués-francés pola Universidade do Minho, onde presentou unha tese de mestrado sobre a lingua mirandesa. En 2002, doutorouse pola Universidade de Tolosa. É profesor no ensino secundario. Asumiu varios cargos de xestión e representación, sendo na actualidade tamén director do Centro de Estudos António Maria Mourinho, presidente da dirección da FRAUGA (Asociación para o Desenvolvemento Integrado de Picote) e secretario territorial para Portugal da Asociación Internacional pola Defensa das Linguas e das Culturas Ameazadas (AIDLCM).

## Notas
Alfredo de la Iglesia

**Eugenio Alfredo de la Iglesia Santos**, nado na Coruña o 18 de outubro de 1861 e finado na mesma cidade o 17 de maio de 1933, foi un profesor e escritor galego.

## Traxectoria 
miniatura|Alumnos do instituto de Pontevedra co profesor Alfredo de la Iglesia, 1922.
Fillo de Francisco María de la Iglesia. Cursou o bacharelato no Instituto da Coruña, e obtivo o título de mestre de instrución primaria nese instituto. Exerceu de mestre na escola do seu pai de 1879 a 1886. A partir dese ano foi director dun colexio de Ferrol adscrito ao Instituto da Coruña. Licenciado en Filosofía e Letras pola Universidade Central de Madrid (1900), en 1917 foi nomeado catedrático de Lingua e literatura castelá no Instituto das Palmas de Gran Canaria e despois pasou ao Instituto de Pontevedra, onde se xubilou en 1931.

Escribiu en 1919 un manual escolar (considerado o primeiro manual escolar sobre literatura galega) titulado *Resumen de la Historia de la literatura gallega*, que non chegou a publicar.

## Obras 
* *Compendio de lexicologia francesa acomodado á un programa para examen de primer año*, 1905, Ferrol.
* *Gramática de la lengua española*, 1917, Ferrol, Imp. y Est. de El Correo Gallego.
* *Resumen de Historia de la Literatura Gallega*, inédito.

## Galería de imaxes 
## Notas 
## Véxase tamén 
### Bibliografía 
* 
* 
### Ligazóns externas 
* Arquivo da Real Academia Galega Arquivo Dixital de Galicia.
Manny Ayulo

**Manuel Leaonedas Ayulo**, nado en Burbank (California) o 20 de outubro de 1921 e finado en Indianápolis (Indiana) o 16 de maio de 1955, foi un piloto estadounidense. Os seus esforzos, xunto cos do seu amigo e compañeiro Jack McGrath, axudaron a establecer aos roadsters de pista como autos de carreiras viables. Morreu nun accidente na práctica nas 500 Millas de Indianápolis de 1955 cando o seu automóbil estrelouse directamente contra un muro de formigón. Descubriuse que non levaba posto o cinto de seguridade e que os seus petos "estaban cheos de chaves".

## Resultados nas 500 Millas de Indianápolis 
 Unidade compartida con Jack McGrath

### Resultados completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

: '' Indica unidade compartida con Jack McGrath.

## Notas
## Véxase tamén
### Ligazóns externas
* Profile on Historic Racing
Lampaza

Como topónimo **Lampaza** pode referirse a:

;En Galiza
***Lampaza**, parroquia do concello de Rairiz de Veiga;
****Lampaza**, lugar de dita parroquia;
***A Lampaza**, lugar da parroquia de Barxa, no concello de Celanova;
***A Lampaza**, lugar da parroquia de Castrelo, no concello de San Xoán de Río;
***A Lampaza**, lugar da parroquia de Doade, no concello de Sober.

## Véxase tamén
### Outros artigos
Guy Tunmer

**Percival Guy Tunmer**, nado en Ficksburg o 1 de decembro de 1948 e finado en Sandton (Johannesburg) o 22 de xuño de 1999, foi un piloto de carreiras de Suráfrica.

## Traxectoria
Participou nun Gran Premio do Campionato Mundial Fórmula 1, o Gran Premio de Suráfrica de 1975 en 1975, pilotando un Lotus 72 para un equipo local, Team Gunston. Terminou 11°, sen anotar puntos no campionato. Máis tarde atopou o éxito en Formula Atlantic.

### Resultados completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén
Lanzán

Como topónimo **Lanzán** pode referirse a:

;En Galiza
***Lanzán**, lugar da parroquia de Tardade, no concello de Vilalba;
***Castrolanzán**, lugar da parroquia de Penarrubia, no concello de Baralla.

## Véxase tamén
### Outros artigos